Երիտասարդության ձայն

մինի|300x300փքս|Երիտասարդները բողոքի ակցիա են իրականացնում կլիմայի փոփոխության դեմ։
**Երիտասարդության ձայն**, երիտասարդների՝ որպես հավաքական խմբի տարբեր գաղափարները, կարծիքները, վերաբերմունքը, գիտելիքները և գործողությունները։ «Երիտասարդության ձայն» տերմինը հաճախ ներառում է տարբեր տեսակետներ և փորձառություններ՝ անկախ ծագումից, ինքնությունից կամ մշակութային տարբերություններից։ Այն հաճախ կապված է երիտասարդության կարողությունների զարգացման տարբեր միջոցառումների հաջող իրականացման հետ, ինչպիսիք են հանրօգուտ աշխատանքի իրականացում սովորեցնելը, երիտասարդների և նրանց հիմնախնդիրների վերաբերյալ հետազոտությունները և առաջնորդներ պատրաստելուն ուղղված դասընթացները։ Հետազոտությունները ցույց են տվել, որ երիտասարդության ներգրավումը կենսական նշանակություն ունի համայնքային և երիտասարդահեն կազմակերպությունների արդյունավետ զարգացման համար։

## Կիրառումներ
Երիտասարդական շատ կազմակերպություններ և համայնքներ երիտասարդությանը մատնանշում են որպես իրենց հաջողության կարևոր գործոն։ Օրինակ՝ շատ կազմակերպություններ հաճախակի են խորհրդակցում երիտասարդների հետ, երբ մշակում են հատուկ նրանց համար նախատեսված ծրագրեր, ապրանքներ կամ ծառայություններ։ Բացի այդ, որոշ կազմակերպություններ երիտասարդներին ներառում են նաև որոշումների կայացման խորհուրդներում կամ հանձնաժողովներում։ Բացի այդ, երիտասարդահեն կազմակերպությունները հաճախ ստեղծում են հնարավորություններ և հարթակներ ծրագրի երիտասարդ մասնակիցների համար՝ ինստիտուցիոնալ կայքերում կամ սոցիալական մեդիա ցանցերում կիսվելու իրենց տեսակետներով՝ դրանով իսկ բարձրացնելով երիտասարդության ձայնը։ Երիտասարդության դրական զարգացումը խթանում է երիտասարդության ձայնը` նպատակ ունենալով բարձրացնել երիտասարդների ինքնավստահությունը և ակտիվորեն ներգրավել նրանց սոցիալական կյանքում։ Դպրոցակենտրոն երիտասարդական նախաձեռնություններից մեկը ավստրալիական «VicSRC» կազմակերպությունն է, որն զբաղվում է երիտասարդների իրավունքների պաշտպանությամբ։

Երիտասարդությանը ներգրավելու այլ օրինակներից են՝

* Երիտասարդական ծառայություն,
* Համայնքային երիտասարդության զարգացում,
* Երիտասարդական ակտիվիզմ,
* Հավասարակիցների մենթորություն,
* Երիտասարդության կողմից ղեկավարվող լրատվամիջոցներ,
* Երիտասարդական առաջնորդություն։

## Շարժում
Գոյություն ունի գլոբալ շարժում, որն ուղղված է երիտասարդության ձայնը խթանելուն։ Այն ծագել է երիտասարդական ծառայության և նրանց իրավունքները պաշտպանելուն միտված ավելի վաղ շարժումներից։ Երեխայի իրավունքների մասին ՄԱԿ-ի կոնվենցիան առաջին միջազգային փաստաթուղթն էր, որը պահանջում էր երիտասարդների համակարգված ներգրավում։ Երիտասարդների մասնակցությունն ու ներգրավվածությունն ընդգծող ամենամյա միջոցառումներից են Երիտասարդական ծառայության համաշխարհային օրը և Հանրօգուտ աշխատանք կատարել սովորեցնելու ազգային համաժողովը։

## Քննադատություն
Էֆեբիֆոբիան (*վախ կամ ատելություն երիտասարդների նկատմամբ*) և էդալտիզմը (*երեխաների նկատմամբ մեծահասակների ունեցած իշխանության չարաշահումը*) այն գործոններ են, որոնք խոչընդոտում են, որ երիտասարդների ձայն լսելի լինի համայնքներում։ Երիտասարդության ձայնի վերաբերյալ քանակական հետազոտությունները քիչ են։ Որակական հետազոտությունները, որոնք ուսումնասիրում են որոշումների կայացմանը և կարծիքների փոխանակմանը երիտասարդների մասնակցությունը հաճախ դիտվում են որպես քիչ արդյունավետ։

Երիտասարներին ներգրավելու հետ կապված հնարավոր խնդիրներից են տոկենիզմը և ոչ էթիկական պատմությունները, որտեղ շահարկվում են երիտասարդների ձայները, գաղափարները և պատմությունները։ Չնայած Հարթի մասնակցության սանդուղքը կենտրոնացած չէ միայն երիտասարդության ձայնի վրա, այն ցույց է տալիս երիտասարդների ներգրավվածության մակարդակները՝ սկսած ամենացածր մակարդակից՝ «մանիպուլյացիայից» մինչև ամենաբարձր մակարդակը, որտեղ «որոշումների կայացումը հավասարապես բաշխվում է երիտասարդների և մեծահասակների միջև»։

Երիտասարդների իրավունքների պաշտպանության շարժումը քննադատում է երիտասարդության ձայնը կա՛մ բավականաչափ համապարփակ չլինելու, կա՛մ երիտասարդներին շահագործելու համար։ Քննադատները կարծում են, որ երիտասարդության ձայնի ջատագովները մանրակրկիտ չեն ուսումնասիրում էյջիզմը (տարիքային խտրականությունը) և միայն մակերեսային են վերլուծում այս խնդիրն ու առաջարկում են այնպիսի լուծումներ, որոնք անբավարար են երիտասարդներին հասարակության մեջ էական իշխանություն տալու տեսանկյունից։

## Տես նաև
* Պոզիտիվ հոգեբանություն
* Սոցիալական արդարություն
* Երեխայի իրավունքների կոնվենցիա

## Ծանոթագրություններ

Կատեգորիա:Երիտասարդական մշակույթ
Կատեգորիա:Երիտասարդություն
Կատեգորիա:Էյջիզմ
Կատեգորիա:Կրթության փիլիսոփայություն
Կատեգորիա:Համայնքաշինություն